ורדה גנזך

ורדה גנזך היא סופרת ישראלית. ורדה גנזך נולדה בשם ורדה יונגרמן וגדלה עד גיל 11 בחיפה, אז עברה להתגורר עם משפחתה במושב שדה ורבורג בשרון. דור שביעי בישראל משני הוריה[דרוש מקור], במקור מוצאה של משפחת אמה הוא חלבי (מוסן-לוי) ומוצאה של משפחת אביה הוא יקה. בוגרת הסמינר למורים וגננות בבית ברל. בצה"ל שירתה שנתיים כגננת בדימונה, לאחר שחרורה נישאה ונשארה בדימונה. בהיותה בת 26 התמנתה למדריכה פדגוגית לגננות במחוז הדרום. בהיותה בת 28 התמנתה למנהלת מרכז מיל"א – מרכז הורים וילדים לספרות ואמנות מטעם משרד החינוך, מחוז דרום. בהיותה בת 32 עברה עם משפחתה לאשדוד, מקום מגוריה עד היום. עבדה כמדריכה פדגוגית לגננות באשדוד, אשקלון ושדרות. הקימה מרכז מיל"א באשדוד. באותה עת למדה בסמינר ועשתה הסבה להוראה בבית ספר יסודי. עברה קורס מדריכי תיירות מטעם משרד התיירות ומשרד חופית לאשדוד וסביבותיה כיום היא גמלאית של משרד החינוך. במקביל לעיסוק בהוראה הקימה תיאטרון בובות, לו כתבה את הטקסטים, בנתה את הבובות, הפעילה אותן ושיחקה בו. במהלך השנים מתנדבת פעילה בעיר אשדוד בתחומים שונים: מעון לנשים מוכות, מועדון אנוש, חלוקת מזון לנזקקים, חברת רוטרי במהלך שנים אחדות ועוד. כיום מובילה ביחד עם מחלקת החינוך של עיריית אשדוד פרויקט של מפגשים ספרותיים שמעבירות סופרות העיר לילדי בית הספר. כתבה עד עתה (פברואר 2015) שמונה ספרים לילדים ושנים למבוגרים. ספרה למבוגרים תורגם לאנגלית. לכל ספר ילדים יש לה הצגת יחיד או מפגש ספרותי. חברת אגודת הסופרים העברים במדינת ישראל מאז שנת 2011. בבחירות לאגודת הסופרים בנובמבר 2015 נבחרה לוועד המנהל. ורדה גנזך היא גרושה, אם לשניים: מקס עוסק באבטחת מידע ומוזיקאי, הנשוי לפז מושקוביץ גן-זך ויפתח – בעל חברה לפעולות אתגריות. השכנה מהשכונה - בהוצאת "נשיא" בשנת 1995 (לגילאי 8-3) ספר המקרב ומלמד ילדים את אומנות תיאטרון הבובות ככלי חינוכי באמצעות סיפור של מערכת יחסים בין אישיים בשכונה בין ילדים והשכנה האמנית. עיצוב ואיור: אורנה אהרוני. מה זה - בהוצאת "נשיא" בשנת 1996 (לגילאי 9-5) באמצעות סיפור על אמא ובן מלבנים ומבהירים ביטויים תוך כדי שימוש בשפה צחה. עיצוב וציור: כרמית עמיר. אחי הכי - הכי מתגייס - בהוצאת "שירן" בשנת 1999 (לגילאי 10-5) שנה בבית משפחה ישראלי מיום שהבן הבכור מקבל את צו הגיוס הראשון, עד לגיוסו לצה"ל, דרך עיניו של אחיו בן החמש. הספר מתאר יחסים במשפחה, דאגה לחייל המתגייס וגאווה לאומית. איירה: ליליה פבלוב. כפתור ולולאה - בהוצאת "אופיר ביכורים" בשנת 2006 (שתי מהדורות) (לגילאי 7-4) באמצעות סיפור משפחתי מתואר כיצד ניתן להתגבר על קשיים בזכות הנחישות וההתמדה. צייר: איגור קוזנצוב. שירי בנות גם לבנים מותר לראות – בהוצאת "אופיר ביכורים" בשנת 2007 (לגילאי 12-9) שירים אודות מצבים מחיי היום יום: מה מעניין בנות ובנים, דימוי עצמי ומערכות יחסים במשפחה בין שכנים וחברים. אייר: רונן ברקוביץ. התיאטרון הוא קסם של מקום - בהוצאה עצמית בשנת 2013 (לגילאי 5–12) (הספר בקטלוג ULI) עוסק בחינוך ואהבה לתיאטרון דרך סיפור משפחתי, ויישום פעולות הקשורות בהפעלת תיאטרון על ידי ילדים. איירה: רוית מדר איינהורן. תא משפחתי - בהוצאה עצמית בשנת 2013 (לגילאי 10-4) כיצד מתהווה משפחה, מקומו הבטוח של הילד במשפחה כשסביבו צורות שונות של משפחות. מסעותיו של גרגיר חול - 2015 (לגילאי 120-6) גיבור הספר, גרגיר של חול, קיבל בספרה של גנזך תכונות אנושיות, הוא מתגבר על מכשולים ומסתכל מעבר לכאן ולעכשיו; כל זה עטוף בסיפור דרך הרפתקאות למסעות בעולם ופטריוטיות לארץ. את הספר איירו ילדים בני 9–11 שפעלו עם ורדה גנזך בסדנה יצירתית. מעפר באת ואל עפר תשוב – בהוצאת "אופיר ביכורים" בשנת 2009 רומן על רקע נופי ואומנות איטליה המתרחש בין אשדוד לאיטליה. כשהגיבורה מזהה ומרגישה שחייה הקודמים היו באיטליה, היא יוצאת לחקור את העניין. סיפור חיים השזור מדמויות ומצבים הלקוחים מן המציאות והדמיון ומתובל בתמונות חיים שהבזיקו בזיכרונה של המחברת. In Between Two Homelands - בהוצאת "קונטנטו דה סמריק" בשנת 2013 תרגומו לאנגלית של הספר "מעפר באת ואל עפר תשוב", המופץ בירידים בינלאומיים לספרים בעולם. דליק ווליניץ (מראיין), בתוכנית המועדון, ערוצים 22 ו-23, תוכנית מספר 79, 2010. אשר קשר, "בובה של הצגה", במדור תרבות בעיתון ידיעות אשדוד, אשקלון, הדרום; 7 בדצמבר 2012, עמ' 560–561. רות מזרחי, "ורדה גנזך על: כתיבה, מיסטיקה ואהבה עמוקה", בעיתון היי קיו אשדוד, 1 בספטמבר 2011, עמ' 34–35. מדיה וקבצים בנושא ורדה גנזך בוויקישיתוף הספרים של ורדה גנזך, באתר "סימניה" הרצל חקק, החיים הם דרמה – ולעלילה יש משמעות נסתרת, באתר ארץ הצבי, 17 במאי 2013 ספר חדש - מעפר באת ואל עפר תשוב, באתר של ד"ר אפי זיו אביבה גרין, "גלגול הנשמות של הסופרת ורדה גינזך", באתר Iwomen,‏ 4 בינואר 2009 (פורסם במקור באתר רחובות נט) יוסף כהן-אלרן, לאן הולך גרגיר החול, באתר חדשות מחלקה ראשונה, ‏3 במאי 2015 ורדה גנזך, דף שער בספרייה הלאומית סרטונים וראיונות ורדה גנזך, במיזם "סופרים קוראים" של המרכז לספריות וספרות בישראל ריאיון בתוכנית הטלוויזיה "יצירה מקומית", ערוץ 22, 20 בנובמבר 2013 ורדה גינזך בראיון, בערוץ היו טיוב של הוצאת קונטנטו דה סמריק, שודר במקור בתוכנית הטלוויזיה "ישר ללב", ערוץ 2 וערוץ 33, 3 במרץ 2013 על הספר "מעפר באת ואל עפר תשוב", סרטון באתר יוטיוב אילון בן יוסף, בריאיון עם גנזך, בתוכנית "נתיבי אילון" בערוץ 10, 19 באפריל 2015 על הספר מעפר באת ואל עפר תשוב" (באנגלית) פאנל סופרות ביריד הספרים הבינלאומי בירושלים, יוני 2012 | חלק א | חלק ב | פסטיבל מספרי סיפורים, בתיאטרון גבעתיים, אוקטובר 2012 | חלק א | חלק ב |